**PROIECT - DECIZIA ETAPEI DE ÎNCADRARE**

**Nr. .............. din ....................**

Ca urmare a solicitării de emitere a acordului de mediu adresate de **S.C. INSTANT CONSTRUCT COMAPNY S.A. reprezentant al S.C. ENGIE ROMÂNIA S.A.**, cu sediul în Câmpina, Strada Republicii, Nr. 16-18, Et. 2, județul Prahova, înregistrată la Agenția pentru Protecția Mediului Prahova cu nr. 8915 din 22.06.2020 și completată cu nr. 9248 din 29.06.2020, în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

Agenția pentru Protecția Mediului Prahova decide, ca urmare a consultărilor desfășurate în cadrul ședinței comisiei de analiză tehnică din data de 21.07.2020, că proiectul **,,*REABILITARE REȚEA DE DISTRIBUȚIE GAZE NATURALE PE STRADA CĂȚIN (Ds 1336, Dc 1410, Dc 1411) ȘI STRADA STUPINI (DC 1412), CU CONDUCTE ȘI RACORDURI MP DIN PE100SDR11*”,** propus a fi amplasat în Comuna Bănești, Satul Bănești, Strada Cățin (Ds 1336, Dc 1410, Dc 1411) și strada Stupini (DC 1412), județul Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 13 (a); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***

**b) Caracteristicile proiectului:**

**b.1. Dimensiunea și concepția întregului proiect:**

În prezent, consumatorii de gaze de pe strada Cățin și Stupini, sunt alimentati cu gaze din rețeaua de distribuție redusă presiune existenta din OL cu diametrul de 03" și 4".

Datorită numărului mare de defecte, ca efect al unei izolații neconforme a materialului tubular al conductelor de distribuție din oțel, a duratei mari de funcționare și al disconfortului creat de scădera presiunii în anotimpul friguros, se impune ca necesară înlocuirea rețelelor de distribuție din zonă și schimbarea pe viitor a regimului de presiune.

De asemenea în multe zone s-a constatat că amplasarea conductelor de gaze naturale nu mai respectă distanțe conform NTPEE/2018.

Concomitent cu înlocuirea conductelor de distribuție se vor înlocui toate branșamentele existente. La capătul acestora se vor monta firide noi, modernizate.

**DESCRIEREA PRINCIPALELOR LUCRĂRI:**

Lungime totală rețea propusă pentru proiectare:

L = 134 m conductă + 292 m branșamente = 426 m.

Culoarul de lucru pentru montarea conductei și branșamentelor va fi:

S = 426 x 0.5 = 213 mp.

Străzile pe care urmează a se executa lucrarea sunt următoarele:

* Strada Cățin: L = 134 m conductă + 227 m branșamente;
* Strada Stupini: L = 61 m branșamente.

Pentru conducta de distribuție se vor folosi țevi de polietilenă de înaltă densitate, PEHD 100, SDR 11, cu diametrele de 90 mm.

Fitingurile vor fi în mod obligatoriu din același material cu conducta ce se montează, cu diametre corespunzatoare.

Conductele de distribuție gaze naturale se vor monta pe un pat de nisip, de 10 cm, la o adâncime de – 0,9 m măsurați de la generatoarea superioară a conductei; după compactare, deasupra conductei se va așterne un strat de nisip de 15 - 20 cm, apoi se va așterne pământul rezultat din săpătură în straturi succesive de 20 cm, asigurându-se compactarea fiecărui strat în parte, cu utilaje specifice, fără deteriorarea conductelor.

***La astuparea șantului se va folosi nisip iar pământul rezultat din săpătură, excedentul de material fiind încărcat în basculante și dus pentru depozitare finală intr-un spațiu pus la dispozție de către Primăria Comunei Bănești.***

Conductele de distribuție nou proiectate vor fi amplasate în carosabil, trotuar și vor avea:

* presiunea maximă de regim: 6 bar;
* presiunea minimă de regim: 2 bar.

**ORGANIZAREA DE ȘANTIER:**

Organizarea de șantier se va amenaja cu caracter provizoriu în zona adiacentă investiției, pe terenul pus la dispoziția antreprenorului de către primărie.

În interiorul incintei se va amplasa un container metalic tipizat ce va avea funcțiunile de birou, vestiar și depozit scule, unelte și materiale perisabile, dacă este cazul. Șantierul va fi dotat cu toaletă ecologică (wc și lavoar).

Pentru realizarea proiectului, organizarea de șantier va cuprinde următoarele măsuri organizatorice:

* semnalizarea șantierului prin panou realizat în conformitate cu prevederile legii 50/1991, *privind autorizarea lucrarilor de constructii*;
* împrejmuirea șantierului cu panouri de organizare de șantier;
* delimitarea zonelor cu plase sau cu bandă de semnalizare, dupa caz;
* afișarea panourilor și pictogramelor SSM și SU specifice lucrărilor executate;
* dotarea cu mijloace specifice de intervenție în caz de situații de urgență;
* marcarea căilor de acces;
* organizarea spațiilor necesare depozitării temporare a materialelor și luarea măsurilor specifice pentru conservare pe timpul depozitării și evitării degradărilor;
* amenajarea locurilor de repaus;
* amenajarea locului pentru depozitarea selectivă a deșeurilor.

Zilnic, executantul va asigura curățenia în jurul organizării de șantier și a zonei de lucru, va lua măsurile necesare pentru crearea condițiilor igienico - sanitare pentru personalul propriu, va lua măsuri de prevenire a accidentelor.

***La părăsirea frontului de lucru a autovehiculelor, roțile acestora vor fi spălate pentru a evita împrăștierea materialului folosit în construcție pe drumurile adiacente și pentru a evita ridicarea de pulberi în aer.***

**La finalizarea lucrărilor terenul ocupat se va aduce la starea inițială.**

**b.2. Cumularea cu alte proiecte existente și/sau aprobate:** *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:** *nu este cazul*.

**b.4.Cantitatea și tipurile de deșeuri generate/gestionate:**

Deșeurile produse pe timpul executării lucrărilor pot fi menajere sau asimilabile.

Deșeurile rezultate în timpul execuției lucrărilor precum și cele provenite de la organizarea de șantier, vor fi depozitate în locuri special amenajate; deșeurile menajere provenite din activitatea personalului ce se desfășoară în incinta șantierului se colectează (pe tipuri de deșeuri-selectiv) în pubele.

După finalizarea lucrărilor de construcție, eventualele zone ocupate temporar de proiect vor fi curățate și nivelate, iar terenul readus la starea inițială, surplusul de pamânt rezultat din excavarea șantului pentru montarea conductei, se va depozita într-un spațiu găsit de comun acord cu Primăria Comunei Bănești.

**b.5. Poluarea și alte efecte negative:** Prin specificul legat de etapele de construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special în etapa de construcție, au fost alese soluții care să asigure o amprentă de mediu cât mai scăzută.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):** *nu este cazul*.

**c) Amplasarea proiectului:**

**c.1. Utilizarea actuală și aprobată a terenurilor:**

Imobilele (drumuri) sunt situate în intravilan și aparțin domeniului public al Comunei Bănești conform HCL Bănești nr. 78/2018 și HGR 405/2009, cu modificările și completările ulterioare.

Terenurile se află parțial în zona de protecție LEA 110 KV și LEA 20 KV și a conductei de transport produse petroliere aparținând SC Conpet SA.

Terenurile pe care se vor executa lucrările au categoria de folosință drumuri publice, destinația stabilită prin PUG – ul localității, documentații aprobate, este pentru: căi de comunicație și reșele tehnico – edilitare, consform Certificatului de Urbanism Nr. 39 din 05.06.2020, emis de Primăria Comunei Bănești.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:**

Dupa finalizarea lucrărilor de construcție, eventualele zone ocupate temporar de proiect vor fi curățate și nivelate, iar terenul readus la starea inițială, prin acoperirea cu pământ.

Astuparea șanțului se va realiza în ordine inversă executării acestuia, astfel încât la punerea în funcțiune, traseul afectat de montarea conductei va fi adus la starea inițială.

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional; - *nu este cazul;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; - *nu este cazul.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**:

Impact cu probabilitate redusă atât pe parcursul realizării investiției cât și după darea în exploatare a acesteia, deoarece măsurile prevăzute prin proiect nu vor afecta semnificativ factorii de mediu (aer, apă, sol, așezări umane).

În timpul lucrărilor de construcții - montaj a conductei, utilajele folosite sunt surse de zgomot și vibrații, dar acestea nu vor depăși limitele admise pentru acest gen de lucrări. Prin funcționarea sistemului de distribuție gaze nu se produc zgomote și vibrații.

**d.6. Debutul, durata, frecvenţa şi reversibilitatea preconizate ale impactului**:

Odată cu începerea lucrărilor caracteristice proiectului, pe parcursul implementării proiectului, impactul având caracter temporar și efecte pe termen scurt și va înceta odată cu finalizarea lucrărilor.

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:** *Nu este cazul.*

Amplasamentul nu se află în perimetrul sau în vecinătatea unei arii naturale protejate de interes național/internațional/comunitar.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**: *Nu este cazul.*

Proiectul nu intră sub incidența art. 48 și 54 din Legea apelor nr. 107/1996, cu modificările și completările ulterioare.

**CONDIȚIILE DE REALIZARE A PROIECTULUI:**

**Se vor respecta soluțiile tehnice care au stat la baza emiterii deciziei etapei de încadrare: memoriul tehnic, acte și avize emise de alte autorități.**

* respectarea etapelor privind construcţia şi montajul obiectivelor, a programului de control pe faze de execuţie;
* verificarea tehnică riguroasă a motoarelor autovehiculelor şi utilajelor necesare realizării proiectului, pentru a evita scurgerile de uleiuri şi carburanţi;
* depozitarea şi manipularea corespunzătoare a materialelor;
* se vor respecta prevederile legislatiei de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
* aveți obligația să colectați și să depozitați corespunzător deșeurile rezultate în urma proiectului;
* la terminarea lucrarilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
* depozitarea provizorie a materialelor pe amplasament se va realiza astfel încât să se reduca riscul poluării solurilor și a apei freatice;
* este interzisă poluarea în orice mod a resurselor de apă;
* se vor respecta prevederile Legii nr. 211/2011, art. 17 alin. (3), privind regimul deșeurilor, cu modificările și completările ulterioare; se interzice depozitarea deșeurilor de orice fel în alte locuri decât în cele special amenajate;
* deșeurile rezultate din lucrări se vor valorifica/elimina, pe măsura acumulării lor, prin societăți autorizate;
* privitor la protecția impotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
* ***la finalizarea lucrărilor terenul se va readuce la starea inițială și se vor lua toate măsurile pentru ca zonele verzi din zonă să nu fie afectate de lucrări;***
* organizarea de șantier se va amenaja pe un perimetru cât mai redus.

**Informarea și participarea publicului la procedura de reglementare:**

Autoritatea competentă pentru protecția mediului a asigurat și garantat accesul liber la informație a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

* afișate pe pagina proprie de internet a autorității competente pentru protecția mediului și la sediul acesteia;
* afișate de titular în data de 29.06.2020 și 30.06.2020 la sediul Primăriei Comunei Bănești și în ziarul ,,Raid” ;
* afișate de titular în data de ............... și ..................... în ziarul ,,Raid” și la sediul Primăriei Comunei Bănești;

Documentația aferentă proiectului a fost accesibila spre consultare de către public pe toată durat derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor [Legii contenciosului administrativ nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice și private asupra mediului și ale [Legii nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.

**DIRECTOR EXECUTIV,**

**Anna Maria VASILE**

**ŞEF SERVICIU A.A.A.,**

**Gabriela MUNTEANU**

*Întocmit,*

*Georgiana Victoria SOARE*